**Plan de dezvoltare a carierei profesionale și științifice**

Numele meu este Mateuț Ioana și sunt absolventă a Facultății de Matematică și Informatică, Universitatea Babeș-Bolyai, specializarea matematică-informatică, nivel licență. Pornind de la o auto-evaluare, pot spune că sunt o fire sinceră, dinamică și cu un interes major spre a învăța tot ce este nou, organizată, dar în același timp ambițioasă.

Începând de la o vârstă fragedă să iubesc numerele și calculele, am ales să urmez un liceu cu profil real, și anume matematică-informatică, urmând apoi facultatea și specializarea cu același nume.

Ulterior, cei trei ani de studiu în acest domeniu s-au încheiat cu examenul de licență, format dintr-o examinare orală a cunoștințelor, dar și o parte practică (lucrarea de diplomă). Pentru partea practică am ales, ca domeniu, matematica, lucrarea de licență având subiectul ”Modele matematice guvernate de ecuații diferențiale de ordinul I. Clasificare. Generalități”. Pentru a rezuma acest subiect ales, am atașat mai jos abstractul lucrării. În calitate de student, am abordat o sumedenie de domenii: de la analiză, algebră și geometrie, la arhitectura sistemelor de calcul și limbaje formale și tehnici de compilare. Dar cursurile care mi-au trezit cel mai mult interesul au fost cele de informatică, atât Programarea Orientată Obiect, Baze de Date, Programarea Web, Ingineria Sistemelor Soft, cât și Inteligența Artificială.

Pe de altă parte, în timpul facultății am reușit să aprofundez informatica mai în detaliu. Am format astfel o pasiune pentru acest domeniu.

Pe lângă cursurile din timpul facultății, am început un internship de aproximativ două luni ce a constat într-un proiect de automatizare, din cadrul companiei Robotics Revolution. A fost vorba de automatizarea procesului de recrutare, pentru departamentul de Resurse Umane din cadrul companiei, folosind tehnologia UiPath Robotic Process Automation (RPA). Activitatea s-a desfășurat în mediul online, s-a bazat pe meeting-uri săptămânale în care primeam de fiecare dată feedback și observații legate de proiect.

Pentru a continua dezvoltarea științifică și aprofundarea acestor ani de studiu, am luat decizia să urmez studiile masterale în cadrul acestei facultăți. Am ales să mă înscriu la specializarea ”Calculul de înaltă performanţă”, linia de studiu engleză. Am optat pentru specializarea menționată, deoarece presupune atât o nouă provocare pentru mine, cât și aprofundarea de noi cunoștințe. Această decizie implică cunoaștere continuă și multă muncă, iar studiile de perfecționare sunt necesare. Consider că studiile din cadrul acestui masterat îmi oferă ocazia să fixez cunoștințele necesare pentru o cariera în domeniul IT-ului.

**Abstract lucrare licență**

Text, letter

Description automatically generated